Padel er en sport, som kombinerer det bedste fra de mere etablerede ketchersportsgrene. Det er en sport, der henvender sig til spillere i alle aldre, da det er nemt at spille padel og samtidig hurtigt at lære. De fleste spillere kan opnå de grundlæggende færdigheder, første gang de prøver kræfter med sporten.
Padel er ikke så domineret af styrke som eksempelvis tennis, hvilket gør det til en ideel sportsgren for alle aldersgrupper og køn – og da råstyrke ikke er så afgørende, kan man sagtens spille sammen mod hinanden på tværs af aldersgrupper. Spillet bliver både spillet på indendørs- og udendørsbaner.